***Mujer de madera*** je meksička telenovela produkcijske kuće Televisa originalno emitovana tokom 2004. i 2005. godine. Poznata je po tome što je Edit Gonzalez, koja je glumila naslovnu ulogu, morala napustiti snimanje; producenti su je zamenili sa Anom Patrisijom Roho, i to tako što su njen lik izložili požaru koji joj je promenio lični opis.

U Srbiji se prikazivala na Televiziji Pink tokom 2005. godine pod naslovom ***Srce u plamenu***.

Sinopsis
--------

Marisa Santibanjez, od osme godine života, pati od velike traume koju je uzrokovala nesreća koju je doživela sa svojim ocem Aronom i mlađim sestrama Lukresijom i Aidom. Veliko drvo pada na automobil, a mala Marisa iz automobila izvlači malu Aidu, ali kad se vrati po Lukresiju, automobil eksplodira zajedno sa malom Lukresijom i Aronom. Taj događaj je za Marisu ostala prošlost.

Marisa se, zajedno sa Aidom, seli kod svoje zle tete Piedad, sestre Marisine majke (koja je umrla nedugo nakon Aaronove i Lukresijine smrti). Marisa, sada već odrasla žena, dolazi na imanje porodice kako bi rešila problem ilegalnog sečenja šume. U Marisu je zaljubljen pokvareni predradnik Efrain, koji zajedno sa Piedad ilegalno krči šume, što Marisa ne zna.

U Piedadinoj kući još živi i Aida, mlada i stidljiva devojka, koja se zaljubljuje u Karlosa, sina sluškinje Selije. Karlos je zaštitnik prirode, čeka na magistraturu iz ekologije. Kada prvi put dođe na ranč, Karlosu se svidi Marisa, i tu nastaje trougao između Aide, Marise i Karlosa, ali Marisa je ipak zaljubljena u Sesara.

Jedna od najvećih porodičnih misterija se pokaže netačnom, pa se ubrzo shvati da su Lukresija i Aron ostali živi. Pre eksplozije, Arona je iz automobila izvukla tajanstvena žena, koja je bila zaljubljena u njega. Iako Aaron boluje od lagane amnezije, ipak želi naći svoje ćerke. Lukresiju je spasio bračni par koji ne može imati decu. Lukresia, nazvana Lus, ima veliki ožiljak od nesreće, i u mnogočemu se razlikuje od Aide, uobražena je i čvršćeg karaktera, pa sumnja da su joj ovi ljudi pravi roditelji. Ubrzo će Lus uspeti da dokaže da je ona Lukresia Santibanjez.

2000. godine Marisa je srećna i lepa devojka koja bi se uskoro trebala venčati sa svojim dečkom Sesarom, mladim, zgodnim i bogatim muškarcem. Na dan venčanja u crkvu ulazi Maria Euhenia, Sesarova bivša devojka, koja tvrdi da je sa njim trudna. Marisa prekida venčanje, i od tog trenutka postaje žena bez ikakvih emocija, žena od drveta. Nakon tog događaja, Sesar postaje alkoholičar, pa ga Maria Euhenia i njihova ćerka odluče napustiti. Sticajem okolnosti Maria Euhenia pogine, a njena i Sesarova ćerka ostane paralizovana. Sesar se pokuša vratiti Marisi, ali ona je sada zavolela Karlosa iako još uvek ima srce žene od drveta.

Uloge
-----

| Glumac | Uloga |
| --- | --- |
| Edit Gonzalez | Marisa Santibanjez # 1 |
| Ana Patrisia Roho | Marisa Santibanjez # 2 |
| Gabriel Soto | Karlos Gomez |
| Haime Kamil | Sesar Linares |
| Ludvika Paleta | Aida Santibanjez |
| Maria Sorte | Selia de Gomez |
| Maja Mišalska | Piedad Viljalpando / Karidad |
| Adamari Lopez | Lukresia "Lus" Santibanjez |
| Hulio Aleman | Aron Santibanjez |
| Majrin Viljanueva | Mariana Rodrigez |
| Nailea Norvind | Viviana Palomares |
| Karlos Kamara Jr | Efrain Gutjerez |
| Paola Trevino | Alondra Rivas |
| Franses Ondiviela | Heorhina |
| Horhe Poza | Rohelio |
| Roberto Blandon | Marko Antonio |
| Oto Sirgo | Leopoldo |
| Lorena Tasinari | Rosio |
| Irina Areu | Mago |
| Klaudio Baez | Benhamin Gomez |
| Lupita Lara | Lusia |
| Rikardo Barona | Periko |
| Anhela | Klarabela |
| Erika Garsia | Andrea Gomez |
| Karlos Braćo | Ramiro Linares |
| Hose Luis Kordero | Felipe |
| Andrea Garsia | Alisia |
| Raul Oćoa | Ernesto |
| Alehandro Viljeli | Kruz |
| Huan Karlos Kasasola | Heriberto |
| Gabriela Ramirez | Kandi |
| Mišel Ramaglia | Viki |
| Eduardo Kuervo | Horasio |
| Silvia Ramirez | Karmen |
| Klaudia Troi | Debi |
| Hugo Aseves | Aldo |
| Elias Ćiprut | Adan |
| Marko Mendez | Alberto |
| Silke Ruiz | Monserat |
| Horhe Konseho | Flavio |
| Maurisio Barseleta | Visente |
| Lorena Alvarez | Dalia |
| Sesilia Tiherina | Konsepsion |
| Luz Maria Guizar | Džesika |
| Karla Lozani | Antonia |
| Rodolfo Velez | Makiliano |
| Gabriela Zamora | Dženifer |
| Tonjo Infante | Anđelo |
| Žizel Aboumrad | Karen |
| Roberto Telo | Buda |
| Soila Kuinones | Adelaida |
| Adriana Lafan | Himena |
| Rudi Kazanova | Kombajo |
| Pablo Magaljanes | Valentino Kalderon |
| Florensia Lasika | Alba |
| Havijer Ernez | Mehor |
| Alberto Ćavez | Pedro |
| Karlos Migel | Migel |
| Gustavo Negrete | Edmundo |

Eksterni linkovi
----------------

* Página oficial de esmas.com Arhivirano 2008-09-23 na Wayback Machine-u